[image: SÃºvisiaci obrÃ¡zok]MESTSKÁ ČASŤ
BRATISLAVA – PODUNAJSKÉ BISKUPICE
M i e s t n y    ú r a d
Trojičné námestie 11, 825 61 Bratislava




Materiál určený na rokovanie:
Miestna rada			: 25.04.2022
Miestne zastupiteľstvo	: 03.05. 2022




Návrh
Výzva na predkladanie žiadosti o poskytnutie dotácií z dotačnej schémy na podporu mládeže a športu mestskej časti Bratislava – Podunajské Biskupice na rok 2022





Predkladá:								Materiál obsahuje:
Mgr. Zoltán Pék							- vyjadrenie MiR a komisií
starosta								- návrh uznesenia
									- výzva
									- žiadosť
									- zmluva


Zodpovedá:
Ing. Marta Szoboszlaiová
vedúca oddelenia EaSM



Spracovala:
Mgr. Jana Axamitová 
referentka účtovných operácií 
a vyúčtovania eurofondov  











Vyjadrenie miestnej rady dňa

UZNESENIE č. 229/2022/MR 
Miestna rada odporúča miestnemu zastupiteľstvu schváliť predložený návrh uznesenia.
















































Návrh uznesenia



Uznesenie č.: .............................................


Miestne zastupiteľstvo mestskej časti Bratislava – Podunajské Biskupice po prerokovaní:


schvaľuje


Výzvu na predkladanie žiadosti o poskytnutie dotácií z dotačnej schémy na podporu mládeže a športu mestskej časti Bratislava – Podunajské Biskupice na rok 2022

Výzva na predkladanie žiadostí o poskytnutie dotácií z dotačnej schémy na podporu mládeže Mestskej časti Bratislava – Podunajské Biskupice na rok 2022


ZÁMER

Podpora všeobecne prospešných služieb, všeobecne prospešných alebo verejnoprospešných účelov a podporu verejného života a plnenie spoločných cieľov definovaných v Programe hospodárskeho a sociálneho rozvoja Mestskej časti Bratislava – Podunajské Biskupice a Akčnom pláne.

1. CIELE

· Neformálne vzdelávanie mládeže v aktuálnych oblastiach, ktoré intenzívne ovplyvňujú výchovu a život detí a mládeže v súčasnej dobe, konkrétne v témach súvisiacich s informačno-komunikačnými technológiami, ich pozitívnymi a negatívnymi vplyvmi;
· Neformálne vzdelávanie mládeže v aktuálnych oblastiach, ktoré intenzívne ovplyvňujú ich výchovu, formovanie postojov a názorov k základným životným problémom a ktoré vyplývajú zo spoločenského diania, konkrétne v témach súvisiacich s toleranciou a jej budovaním, s rizikami súvisiacimi s extrémizmom a radikalizmom;
· Aktívne využívanie voľného času a skvalitnenie života mládeže na území Mestskej časti Bratislava – Podunajské Biskupice;
· Participácia mládeže na spoločenskom a komunitnom živote na území Mestskej časti Bratislava – Podunajské Biskupice 

2. OBLASTI PODPORY

Dotačná schéma na podporu športu a mládeže zohľadňuje existujúce potreby v oblasti podpory mládeže, prioritne detí a mládeže do 30 rokov, prostredníctvom podpory nasledujúcich oblastí:
1. Podpora zameraná na rozvoj informačnej, digitálnej a mediálnej gramotnosti a kritického myslenia v záplave (dez)informácií mládeže vo veku do 30 rokov na území Mestskej časti Bratislava – Podunajské Biskupice
2. Podpora zameraná na problematiku boja proti extrémizmu a radikalizmu a aktivity vedúce k tolerancii
3. Podpora participácie mládeže a jej foriem, vrátane činnosti žiackej samosprávy mládeže na základných a stredných školách na území Mestskej časti Bratislava – Podunajské Biskupice
4. Podpora zameraná na organizovanie pravidelných preventívnych a nízko prahových aktivít so zameraním na mládež vo veku do 30 rokov na území Mestskej časti Bratislava – Podunajské Biskupice
V oblasti podpory mládeže sú vylúčené aktivity, z ktorých plynie pre žiadateľa príjem.




2.1 Cieľové skupiny

· Mládež vo veku do 30 rokov na území Mestskej časti Bratislava – Podunajské Biskupice;
· Mládež z bežného (sídlisková mládež, miestne komunity) i sociálne znevýhodneného prostredia vo veku do 30 rokov na území Mestskej časti Bratislava – Podunajské Biskupice;
· Rizikové skupiny detí a mládeže, mládež s vyhradeným životným štýlom, príslušníci rôznych subkultúr, hnutí alebo etník, ktorých životný štýl a spôsob trávenia voľného času nie je akceptovaný spoločnosťou

3. KTO MȎŽE POŽIADAŤ O DOTÁCIU

Oprávneným žiadateľom môže byť:
a) Fyzická osoba živnostník – podnikajúca na základe živnostenského oprávnenia,
b) Záujmové združenia právnických osôb,
c) Rozpočtová alebo príspevková organizácia, ktorej zriaďovateľom je VÚC alebo obec,
d) Cirkev a náboženská spoločnosť
e) Verejná vysoká škola,
f) Občianske združenie,
g) Nezisková organizácia,
h) Nadácia,
i) Neinvestičný fond,
j) Matica slovenská,
k) Právnická osoba.
Oprávneným žiadateľom nemôže byť organizácia v zriaďovateľskej pôsobnosti mestskej časti.
Dotáciu možno poskytnúť oprávnenému žiadateľovi ktorý:
a) má vysporiadané finančné vzťahy so štátnym rozpočtom, rozpočtami obcí, miest, mestských častí  a vyšších územných celkov,
b) nemá záznam v registri trestov, alebo ktorého štatutárny zástupca nemá záznam v registri trestov,
c) neporušil zákaz nelegálnej práce a nelegálneho zamestnávania,
d) riadne a úplne vyplnil písomnú žiadosť o dotáciu podľa § 8 tohto nariadenia,
e) nie je v likvidácii alebo v konkurznom konaní,
f) zo strany mestskej časti nie je voči žiadateľovi vedené priestupkové konanie alebo konanie o uložení pokuty ani žiadne súdne alebo exekučné konanie,
g) nemá uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie.
Na poskytnutie dotácie nemá žiadateľ právny nárok.

4. KEDY ŽIADAŤ O DOTÁCIU

V zmysle tejto výzvy je možné žiadosť podať v termíne od zverejnenia do 15.06.2022. Žiadosť je potrebné zaslať na adresu Miestneho úradu, Trojičné námestie 11, 821 06 Bratislava.

5. AKÁ SUMA JE K DISPOZÍCII

· Pre túto výzvu je vyčlenených 30.000,-€ z finančných prostriedkov vyčlenených na oblasť podpora mládeže a športu z dotačného programu Mestskej časti Bratislava – Podunajské Biskupice;
· Výška poskytnutej dotácie je maximálne 5 000 EUR v závislosti od špecifík oblasti podpory;
· Výška minimálneho spolufinancovania je 5 % z celkového rozpočtu projektu uvedeného v žiadosti o poskytnutie dotácie. Túto výšku spolufinancovania je zároveň úspešný žiadateľ o poskytnutie dotácie povinný preukázať pri zúčtovaní poskytnutej dotácie.

6. ČO NEMȎŽE BYŤ PODPORENÉ

Dotáciu podľa tejto výzvy a Všeobecne záväzného nariadenia Mestskej časti Bratislava – Podunajské Biskupice č. 1/2021 o poskytovaní dotácií z rozpočtu Mestskej časti Bratislava – Podunajské Biskupice nemožno poskytnúť najmä na:
a) úhradu záväzkov z predchádzajúcich rozpočtových rokov,
b) refundáciu výdavkov uhradených v predchádzajúcich rozpočtových rokoch,
c) splácanie úverov a úrokov z poskytnutých úverov
d) úhradu miezd, platov, služobných príjmov a ich náhrad a ostatných osobných vyrovnaní zamestnancov,
e) úhradu stravného a cestovných náhrad zamestnancov, nákup alkoholu a tabakových výrobkov
f) projektovú dokumentáciu pri investičných projektoch,
g) prevádzkové náklady organizácie,
h) nákup osobných motorových vozidiel a motocyklov,
i) bankové, správne, poštové a manipulačné poplatky,
j) nákup pozemkov a prenájom pozemkov na obdobie presahujúce lehotu realizácie projektu.

7. POSTUP PRI PODÁVANÍ ŽIADOSTI O DOTÁCIU

Žiadosť o poskytnutie dotácie predkladá žiadateľ na žiadosti, ktorá je prílohou ku Výzve na predkladanie žiadostí spracovanou každoročne v zmysle dotačnej schémy a schváleného objemu finančných prostriedkov na poskytnutie dotácií z rozpočtu mestskej časti. Žiadosť o poskytnutie dotácie žiadateľ zasiela na adresu Miestneho úradu Trojičné námestie 11, 821 06 Bratislava.

8. AKÉ SÚ POVINNÉ PRÍLOHY K ŽIADOSTI O POSKYTNUTIE DOTÁCIE

K žiadosti je treba priložiť nasledovné prílohy:
· Kópiu dokladu o zriadení alebo založení žiadateľa (napr. stanovy občianskeho združenia, štatút neziskovej organizácie, nadačná listina),
· Kópiu dokladu preukazujúceho oprávnenie konať v mene žiadateľa, ak nie je oprávnenie preukázané vo výpise z príslušného registra (napr. kópia menovacieho dekrétu alebo iného relevantného dokladu o vymenovaní štatutárneho zástupcu),
· Doklad o zriadení alebo vedení účtu žiadateľa v banke alebo pobočke zahraničnej banky, na ktorý má byť dotácia poukázaná (kópia zmluvy o bežnom účte alebo výpis z bankového účtu nie starší ako 3 mesiace ku dňu doručenia žiadosti),
· Čestné vyhlásenie žiadateľa, že ku dňu podania žiadosti: i. má vyrovnané všetky záväzky voči štátu (inšpektorát práce, sociálna a všetky zdravotné poisťovne), ii. nemá daňové nedoplatky, iii. nie je v konkurze, nie je voči nemu vedené konkurzné konanie, nie je v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku, iv. nie je voči nemu vedené exekučné konanie,
· Doklad preukazujúci vlastnícke právo k nehnuteľnosti alebo súhlas vlastníka nehnuteľnosti, ak je predmetom žiadosti dotácia na rekonštrukciu, opravu alebo technické zhodnotenie nehnuteľnosti,
· Súhlasné stanovisko príslušného pamiatkového úradu, ak je predmetom dotácie pamiatkovo chránený objekt alebo ochranné pásmo chráneného objektu,
· Preukázanie povinného 5% spolufinancovania projektu (kópia výpisu účtu)

9. KRITÉRIÁ HODNOTENIA ŽIADOSTÍ

1. Základným kritériom je splnenie formálnych náležitostí v zmysle VZN Mestskej časti Bratislava – Podunajské Biskupice č. 1/2021 a znenie výzvy.
2. Žiadosti spĺňajúce formálne náležitosti budú hodnotené odbornou hodnotiacou komisiou. Pre hodnotenie žiadostí je určujúci priradený celkový počet bodov pridelený od odbornej hodnotiacej komisie.:
	Kritériá hodnotenia žiadostí
	Maximálny počet bodov
	Čiastkové kritériá hodnotenia
	Bodový rozsah

	Súlad projektu s cieľmi Koncepcie rozvoja športu a mládeže v podmienkach mestskej časti
	5 BODOV
	Jasne a primerane stanovený zámer projektu, plánovaných činností a výstupov, ktoré sú v súlade s cieľmi rozvoja športu a mládeže, a ktoré prispievajú k ich naplneniu
	0 – 5

	Prínos projektu pre rozvoj mládeže
	10 BODOV
	Plánovaný počet zapojených účastníkov v kategórii deti a mládež
Do 50 osôb: 1 bod
Od 51 do 200 osôb: 2 body
Nad 201 osôb: 3 body
	0 – 3

	
	
	Zapojenie zdravotne a sociálne znevýhodnených detí a mládeže
	0 – 1

	
	
	Prínos plánovaných aktivít a činností pre zvolenú cieľovú skupinu
	0 – 6

	Udržateľnosť projektu, plánovaných činností a výstupov
	10 BODOV
	Tradícia podujatia, jeho obľúbenosť a potenciál do budúcnosti, predpoklad
	0 – 6

	
	
	Plán zapojenia ďalších subjektov do činnosti žiadateľa a získanie ďalších zdrojov na predmetné činnosti ako spolupráca s MŠ, ZŠ
	0 – 4

	Rozpočet -  spolufinancovanie projektu
	9 BODOV
	5% spolufinancovanie z celkových výdavkov
	0 – 1

	
	
	10 – 15% spolufinancovanie z celkových výdavkov
	0 – 3

	
	
	Nad 15% spolufinancovanie z celkových výdavkov
	0 – 5



10. ZMLUVNÉ PODMIENKY

· Mestská časť Bratislava – Podunajské Biskupice uzatvorí so žiadateľom, ktorému sa poskytuje dotácia písomnú Zmluvu o poskytnutí dotácie, ktorej náležitosti sú zadefinované vo VZN č. 1/2021 o poskytovaní dotácií z rozpočtu Mestskej časti – Podunajské Biskupice
· Zmena účelu projektu, na ktorý sa dotácia poskytuje nie je možná.
· Realizácia projektov musí na základe tejto výzvy prebehnúť v kalendárnom roku 2022.

11. ZÚČTOVANIE POSKYTNUTEJ DOTÁCIE

Príjemca dotácie je povinný zúčtovať dotáciu podľa podmienok uvedených v zmluve do 60 dní od termínu realizácie projektu a k zúčtovaniu dotácie priložiť
a) správu o uskutočnení výstupov projektu a splnení účelu dotácie
b) čestné vyhlásenie príjemcu, že výstupy projektu boli spolufinancované v zmysle podmienok príslušnej výzvy, pričom spolufinancovanie sa počíta z celkového rozpočtu projektu priloženého k žiadosti o poskytnutie dotácie; súčasťou čestného vyhlásenia bude celková rekapitulácia výdavkov na výstupy projektu, vyčíslenie výšky čerpanej sumy z poskytnutej dotácie a vyčíslenie výšky celkovej sumy spolufinancovania spolu s uvedením sumy spolufinancovania podľa jednotlivých položiek rozpočtu projektu priloženého k žiadosti o poskytnutie dotácie
c) fotokópie účtovných dokladov o čerpaní finančných prostriedkov z poskytnutej dotácie s náležitosťami podľa príslušných osobitných predpisov (napr. faktúry, príjmové a výdavkové pokladničné bloky, výpisy z bankového účtu),
d) fotodokumentácia o zrealizovaní výstupov projektu,
e) dokumentácia o propagácii Mestskej časti Bratislava – Podunajské Biskupice

12. SPȎSOB PROPAGÁCIE

Úspešný žiadateľ, v závislosti od charakteru projektu realizuje propagáciu finančnej podpory Mestskej časti Bratislava – Podunajské Biskupice informovaním verejnosti, a to nasledujúcim spôsobom:
1. na sociálnych sieťach, web stránke žiadateľa a vo všetkých printových materiáloch pojednávajúcich o podporenom projekte v súlade s dizajn manuálom,
2. uvedením Mestskej časti Bratislava – Podunajské Biskupice ako partnera projektu vo všetkých mediálnych výstupoch, v prípade TV a Rádio spotov s použitím vety: „Tento projekt finančné podporila Mestská časť Bratislava – Podunajské Biskupice“ na konci spotu,
3. v prípade podujatí súvisiacich s projektom v ich úvode a v závere
4. umiestnením loga Mestskej časti Bratislava – Podunajské Biskupice na finančne podporovanom predmete alebo nosiči,
5. pošle pozvánku pre členov Komisie školstva, kultúry, mládeže a športu na akciu, na ktorú bola dotácia poskytnutá.

13. ZVEREJNVANIE A PRISTUP K INFORMACIAM

Mestská časti Bratislava – Podunajské Biskupice zverejňuje na webovom sídle mestskej časti zoznam schválených žiadostí o poskytnutie dotácie podľa dotačných schém obsahujúcich najmä označenie príjemcu, účel dotácie, sumu žiadanej a sumu poskytnutej dotácie, hodnotenie odborných hodnotiacich komisií priebežne, najneskôr však do konca kalendárneho roka, na ktorý bola dotácia poskytnutá.

14. SÚVISIACE DOKUMENTY A UŽITOČNÉ LINKY

· Všeobecne záväzné nariadenie Mestskej časti Bratislava – Podunajské Biskupice č. 1/2021 o poskytovaní dotácií z rozpočtu Mestskej časti Bratislava-  Podunajské Biskupice
· Webová stránka Mestskej časti Bratislava – Podunajské Biskupice
· Formulár žiadosti 

